กรุงเทพมหานครและปริมณฑล ปริมาณค่าฝุ่นละออง PM 2.5 ในหลายพื้นที่ลดลงต่อเนื่อง มีเกินมาตรฐาน 5 พื้นที่ คาดช่วงบ่ายปริมาณฝุ่นจะเพิ่มขึ้น เนื่องจากลมพัดน้อยลง
กรุงเทพมหานครและปริมณฑล ปริมาณค่าฝุ่นละออง PM 2.5 ในหลายพื้นที่ลดลงต่อเนื่อง มีเกินมาตรฐาน 5 พื้นที่ คาดช่วงบ่ายปริมาณฝุ่นจะเพิ่มขึ้น เนื่องจากลมพัดน้อยลงสถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลวันนี้ 24 มกราคม 2562 ภาพรวมคุณภาพอากาศอยู่ในระดับคุณภาพดีถึงเริ่มมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าเฉลี่ยระหว่าง 36 - 70 ไมโครกรัมต่อลูกบาศก์เมตร ซึ่งปริมาณฝุ่นละอองลดลงต่อเนื่องจากเมื่อวานนี้ เนื่องจากอากาศลอยตัวได้ดีขึ้นและลมพัดแรงขึ้น แต่คาดการณ์ว่าช่วงบ่ายวันนี้จากการพยากรณ์และแบบจำลองของกรมอุตุนิยมวิทยาการลอยตัวของอากาศจะดี แต่ลมพัดน้อยลงอาจทำให้ฝุ่นละอองเพิ่มขึ้นได้ โดยมีปริมาณฝุ่นละอองเกินค่ามาตรฐานสูงสุด 5 พื้นที่ บริเวณตำบลนครปฐม อำเภอเมืองนครปฐม จังหวัดนครปฐม ตำบลคลองหนึ่ง อำเภอคลองหลวง จังหวัดปทุมธานี ตำบลทรงคนอง อำเภอพระประแดง จังหวัดสมุทรปราการ ตำบลอ้อมน้อย อำเภอกระทุ่มแบน จังหวัดสมุทรสาคร และ ริมถนนคู่ขนานพระราม 2 อำเภอเมือง จังหวัดสมุทรสาครทั้งนี้ คพ. และหน่วยงานที่เกี่ยวข้องยังดำเนินมาตรการป้องกันและแก้ปัญหาฝุ่นละออง PM2.5 อย่างเข้มข้นและต่อเนื่อง เช่น ล้างถนนทุกวันทุกสาย ฉีดละอองน้ำในอากาศเพื่อเพิ่มความชื้น ตรวจจับรถควันดำเกินค่ามาตรฐาน การทำฝนเทียม และห้ามเผาในที่โล่ง ที่สำคัญ คพ.อยู่ระหว่างนำเสนอมาตรการฯที่เข้มงวดตามระดับความรุนแรงของสถานการณ์ฝุ่นละออง โดยมีแผนงานและหน่วยงานรับผิดชอบที่ชัดเจนนำเสนอที่ประชุมกรรมการกรมควบคุมมลพิษช่วงบ่ายวันนี้ เพื่อให้ความเห็นชอบนำไปสู่การปฏิบัติต่อไป